Charlton Heston

Charlton Heston (gebore as John Charles Carter; 4 Oktober 1923 - 5 April 2008) was ’n Amerikaanse akteur van rolprente, TV en die teater en ’n politieke aktivis. Hy het beroemd geword as hoofrolspeler in verskeie Hollywood-rolprente soos Bybelverhale, wetenskapsfiksie- en aksieprente. Hy het 'n Oscar gewen en is vir drie Golden Globes en drie Emmys benoem. Hy het talle erepryse gewen, onder meer die Jean Hersholt- humanitêre prys in 1978, die Golden Globes se Cecil B. DeMille-prys in 1967, die Screen Actors Guild se prys vir lewenslange prestasies in 1971, die Kennedysentrum-eerbewys in 1997 en die Presidensiële Vryheidsmedalje in 2003.

As ’n Hollywood-ster het hy oor 60 jaar in 100 rolprente verskyn. Sy bekendste rolle was in The Ten Commandments (1956); Ben-Hur (1959), waarvoor hy ’n Oscar gewen het; El Cid (1961); Planet of the Apes (1968); Julius Caesar (1970) en Antony and Cleopatra in 1972. Hy het ook verskyn in onder meer The Greatest Show on Earth (1952), Touch of Evil (1958), Airport 1975 (1974), Earthquake (1974) en Hamlet (1996). Van sy tonele wat die beste onthou word, is as Moses wat die Rooisee verdeel in The Ten Commandments en ’n strydwatweegeveg in Ben-Hur. 

Sy hoofrolle het hom ’n ernstige, outoritêre persoonlikheid besorg en het verantwoordelikheid, individualisme en manlikheid uitgebeeld; hy het rolle wat nie klem op dié eienskappe gelê het nie van die hand gewys. Dit het ook gewig verleen aan sy politieke stem – Heston was nou by die politiek betrokke.Emilie Raymond, From My Cold, Dead Hands: Charlton Heston and American Politics, (2006) bl. 4-5, 33 In die 1950's en vroeë 1960's was hy een van 'n handvol Hollywood-akteurs wat rassisme openlik veroordeel het en hy was 'n aktiewe ondersteuner van die burgerregtebeweging. In 1987 het Heston die Demokratiese Party verlaat en 'n Republikein geword. Hy het 'n konserwatiewe politieke-aksie-komitee gestig en Ronald Reagan gesteun. Heston was vir vyf termyne president van die Nasionale Vuurwapenvereniging, van 1998 tot 2003. 

Nadat Alzheimer se siekte by hom gediagnoseer is, het Heston in 2003 ophou toneelspeel.Charlton Heston's Last Sneer SFGate. 30 April 2003

Vroeë jare
Gesin
Heston is as John Charles Carter gebore en was die seun van Russell Whitford Carter, ’n saagmeulbediener, en sy vrou, Lilla.Film Reference Biography. Filmreference.com. URL besoek op 14 November 2011. Volgens die meeste bronne is hy in Evanston, Illinois, gebore. In Heston se outobiografieHeston, Charlton: In The Arena, Simon & Schuster, 1995. . en ander bronne word egter genoem hy is in No Man's Land, Illinois, gebore – dit is nou ’n welgestelde voorstad van Chicago. Heston was van Engelse en gedeeltelike Skotse afkoms. Sy vroegste koloniale voorouers het in die 1600's van Engeland in Amerika aangekom. 

Hy was 10 jaar oud toe sy ouers geskei is. Sy ma is kort daarna met Chester Heston getroud. Charlton het daarna in ’n ryk buurt van Chicago skoolgegaan. Charlton was sy ouma aan moederskant se nooiensvan,The 1880 United States Census; Chicago, Cook County, Illinois. nie sy ma s'n nie. Dit is teenstrydig met ateljeeverwysings en wat Heston self gesê het. Sy vriende het hom "Chuck" genoem. Dit is onseker wanneer Heston se voornaam Charlton geword het. Op sy geboortesertifikaat word sy naam as Charlton aangedui, en volgens die sensus van 1930 was sy naam op sesjarige ouderdom Charlton J. Carter.The 1930 United States Census; Richfield, Roscommon County, Michigan. Latere weergawes en ateleebiografieë dui aan sy geboortenaam was John Charles Carter.

Opvoeding
Heston het dikwels vertel hoe hy as kind in yl beboste gebiede in Noord- Michigan geloop en die karakters "vertolk" het van wie hy in boeke gelees het.Private Screenings: Charlton Heston (1998) . Tcm.com; Besoek op 14 November 2011. Later, in die hoërskool, het hy by 'n dramaprogram aangesluit. Hy was ook aktief in die Winnetka-gemeenskapsteater, waardeur hy 'n dramabeurs aan die Noordwestelike Universiteit in Illinois gekry het. Hy was van 1941 tot 1943 aan die universiteit.

Tweede Wêreldoorlog
In Maart 1944 is Heston met 'n medestudent van die Noordwestelike Universiteit, Lydia Marie Clarke, getroud. In dieselfde jaar het hy by die lugmag aangesluit, waar hy twee jaar lank 'n radio-operateur en lugskutter was. Hy het die rang stafsersant gehad.

 Loopbaan 

Ná die oorlog het Heston en Clarke in New York gewoon en as modelle vir kunstenaars gewerk. As ’n manier om by toneelspel betrokke te raak, het hulle in 1947 besluit om ’n teater te bestuur in Asheville, Noord-Carolina.

In 1948 het hulle na New York teruggekeer waar Heston ’n byrol aangebied is in Shakespeare se Antony and Cleopatra op Broadway. Hy het ook ’n paar rolle op TV gekry. Die rolprentvervaardiger Hal B. Wallis het hom in 1950 in ’n TV-produksie van Wuthering Heights gesien en hom ’n kontrak aangebied.

 Hollywood 
duimnael|280px|links|Heston as Moses in Cecil B. DeMille se The Ten Commandments, 1956.
Heston se eerste professionele verskyning in ’n rolprent was in Dark City, ’n film noir van 1950. Sy deurbraak was in Cecil B. DeMille se The Greatest Show on Earth, wat as die beste prent van 1952 aangewys is. In 1956 het Heston ’n ikoon geword vir sy uitbeelding van Moses in die uiters suksesvolle prent The Ten Commandments (1956). Die regisseur, Cecil B. DeMille, het hom vir die rol gekies omdat hy gedink het Heston lyk baie soos Michelangelo se standbeeld van Moses. DeMille het Heston se seun van drie maande oud, Fraser, gekies vir Moses as baba. The Ten Commandments het een van die grootste lokettreffers van alle tye geword. Heston se toneelspel is deur resensente opgehemel. The Hollywood Reporter het hom beskryf as "skitterend, aantreklik en prinslik (en menslik) in die tonele van Moses as jong man, en majestueus en verskriklik wanneer sy rol dit vereis". Volgens die New York Daily News was hy "merkwaardig doeltreffend as beide die jong, prinslike Moses en die Patriargale redder van sy volk". Toe die Egiptiese Teater in Desember 1998 heropen, het dit Cecil B. DeMille se oorspronklike The Ten Commandments vertoon wat 75 jaar tevore sy première daar gehad het. Charlton en Lydia Heston was eregaste by die vertoning.

Die vorige jaar het Heston saam met Jane Wyman in Lucy Gallant gespeel en in 1958 het hy die rol vertolk van ’n Meksikaanse polisie-offisier, Ramon Miguel Vargas, in Orson Welles se hoog aangeskrewe film noir Touch of Evil.

duimnael|260px|Heston poseer vir sy vrou, Lydia, nadat hy ’n Oscar gewen het vir sy rol in Ben-Hur.

Sterstatus
duimnael|280px|links|Uit die lokprent van Ben-Hur, 1960.
duimnael|260px|Janet Leigh en Heston in Touch of Evil.
Nadat Marlon Brando, Burt Lancaster en Rock Hudson die titelrol in Ben-Hur (1959) van die hand gewys het, het Heston die rol aanvaar en die Oscar vir beste akteur gewen – een van die destyds ongeëwenaarde 11 Oscars wat die prent ingepalm het.

Heston het hierna die hoofrolle vertolk in verskeie fiktiewe en historiese epiese prente: El Cid (1961), 55 Days at Peking (1963), as Michelangelo in The Agony and the Ecstasy (1965) en Khartoum (1966). Hy het ook in die western Will Penny (1968) gespeel.

In 1968 het Heston in Planet of the Apes gespeel en in 1970 het hy ’n kleiner byrol gehad in die opvolg, Beneath the Planet of the Apes. Hy het ook in 1970 Markus Antonius gespeel in Shakespeare se Julius Caesar. Die volgende jaar was hy in die wetenskapsfiksieprent The Omega Man te sien.

Heston het sy debuut as regisseur in 1972 gemaak en ook Markus Antonius gespeel in Antony and Cleopatra. Nadat dit negatiewe resensies ontvang het, is die prent nooit uitgereik vir rolprentteaters nie. Dit is ook selde op TV gesien. Dit is eers in Maart 2011 op DVD uitgereik.Antony & Cleopatra: Movies & TV. Amazon.com. URL besoek op 14 November 2011. Daarna het meer geslaagde prente gevolg, soos Soylent Green (1973) en Earthquake (1974).

Van 1973 af is Heston meer dikwels in byrolle en die teater gesien. Hy het saam met sy seun Fraser verskeie TV-prente gemaak, onder meer Treasure Island (1990) en A Man For All Seasons. In 1992 het hy in ’n kort reeks video's verskyn, Charlton Heston Presents the Bible, waarin hy stukke uit die Bybel voorlees. Dit het groot sukses op video en DVD behaal.

Hy het daarna in verskeie rolprente en TV-programme opgetree. Sy laaste filmrol was in 2003 as die berugte Nazi-dokter Josef Mengele in My Father, Rua Alguem 5555.Variety, 12 Februarie 2004.

Politieke sienings

Heston se politieke aktivisme het vier stadiums gehad.Raymond, From My Cold, Dead Hands, pp. 5–7 In die eerste stadium, van 1955 tot 1961, het hy liberale Demokratiese presidentskandidate ondersteun en petisies vir liberale politieke kwessies onderteken. Van 1961 tot 1972, die tweede stadium, het hy steeds Demokratiese presidentskandidate ondersteun. In 1963 het hy buite die rolprentbedryf sigbaar geword toe hy die wet op burgerregte ondersteun het. Van 1965 tot 1971 was hy die verkose president van die Screen Actors Guild en het hy vasgesit met sy liberale mededinger, Ed Asner. In 1968 het hy gehelp om vuurwapenbeheer bekend te stel toe hy by medesterre van Hollywood aangesluit het ter ondersteuning van die wet op vuurwapenbeheer van 1968.Ben Garrett, "'From My Cold, Dead Hands': A Profile of Charlton Heston" ThoughtCo(11 Maart 2019) aanlyn

Die derde stadium het in 1972 begin. Heston het die liberalisme van George McGovern verwerp en die Republikein Richard Nixon in 1972 as president ondersteun. In die 1980's het hy Ronald Reagan gesteun gedurende sy Konserwatiewe presidentskap. 

In 1995 het Heston se vierde stadium begin met sy eie politieke-aksie-geldinsamelingskomitee en sy deelname aan die politiek van die Nasionale Vuurwapenvereniging. Hy het die Konserwatiewe siening gesteun en die media en akademici geblameer vir die instelling van regstellende aksie, wat hy beskou het as omgekeerde rassisme.Steven J. Ross, Hollywood Left and Right: How Movie Stars Shaped American Politics (2011), Chapter 7. 978-0-19-518172-2

Kultuuroorlog

Heston het uit protes uit Actors Equity bedank en gesê die vakbond se weiering dat 'n wit akteur die Eurasiese rol  in Miss Saigon vertolk, was "onbetaamlik rassisties".Ross, Hollywood Left and Right: How Movie Stars Shaped American Politics (2011), p. 307 Hy het beweer CNN se telesendings uit Bagdad "saai twyfel" oor die geallieerde aksie in die Golfoorlog van 1990-1991. Tydens die verfilming van The Savage in 1952 is Heston met bloed in die Miniconjou-Lakotavolk geïnisieer. Hy het gesê hy het geen Amerikaanse Indiane-erfenis nie, maar kies om 'n "Amerikaanse boorling" te wees om te keer dat die term eksklusief vir Amerikaanse Indiane gebruik word.

In Heston se toespraak van 1997 wat genoem is "Fighting the Culture War in America", het hy 'n "kultuuroorlog" retories betreur wat volgens hom gevoer word deur 'n generasie mediamense, opvoeders, vermaakkunstenaars en politici. Hy het gesê: "Die grondwet is deur 'n klomp slim ou dooie wit mans wat die land geskep het aan ons nagelaat om ons te lei! Sommige deins terug as ek dit sê, maar dis waar ... hulle was wit mans! Nes die meeste van die mans wat in Lincoln se naam gesterf het omdat hulle in die 1860's teen slawerny was. Hoekom moet ek dus skaam wees vir wit mans?  Hoekom is Hispanic Pride of Black Pride 'n goeie ding, maar White Pride roep geskeerde koppe en wit mantelkappe op? Hoekom is die Million Man March in Washington deur baie as vooruitgang gevier, maar die Promise Keepers March in Washington met agterdog en bespotting begroet? Ek sal jou sê hoekom: kulturele oorlogvoering!" In 'n toespraak voor studente by die Harvard-regsfakulteit met die onderwerp "Winning the Cultural War", het Heston gesê: "As Amerikaners in politike korrektheid geglo het, sou ons steeds koning George se ouens gewees het – onderdane wat aan die Britse troon gebind is."

Hy het vir die studente gesê: "Julle is die beste en die slimste. Julle, hier in hierdie vrugbare wieg van Amerikaanse akademia, hier in die kasteel van geleerdheid op die Charlesrivier. Julle is die room. Maar ek sê vir julle julle en julle eweknieë oor die land heen is die sosiaal mees gekonformeerde en polities mees stilgemaakte generasie sedert Concord Bridge. En solank julle dit as reg beskou en dit verdra, is julle lafaards volgens julle oupas se standaarde."Heston, Charlton. Winning the Cultural War , americanrhetoric.com, 16 Februarie 1999. In 'n toespraak by die Brandeis-universiteit in Massachusetts het hy gesê: "Politieke korrektheid is tirannie met maniere." 

Siekte en dood
In 1996 het Heston ’n heupvervanging ondergaan en in 1998 is prostaatkanker by hom gediagnoseer. Die kanker was ná ’n paar bestralingsessies in remissie. In 2000 het hy bekend gemaak dat hy in dié jaar vir alkoholisme behandel is in ’n kliniek in Utah.Charlton Heston 'feeling good' after alcohol rehab.

Op 9 Augustus 2002 het hy aangekondig dat hy gediagnoseer is met simptome wat ooreenstem met Alzheimer se siekte.Charlton Heston has Alzheimer's symptoms.  CNN News. 9 Augustus 2002. In Julie 2003 het hy die Presidensiële Vryheidsmedalje van pres. George W. Bush ontvang. In Maart 2005 het verskeie koerante berig dat sy toestand vinnig agteruitgaan.Charlton Heston – Heston In Rapid Decline – Contactmusic News. Contactmusic.com (2005-03-06). URL besoek op 14 November 2011.

Heston is op 5 April 2008 by sy huis in Kalifornië oorlede met sy vrou van 64 jaar, Lydia, aan sy sy. Die familie het nie die oorsaak van sy dood bekend gemaak nie.Welkos, Robert W. and Susan King. Charlton Heston, 84; actor played epic figures. Los Angeles Times. 5 April 2008. URL besoek op 12 April 2010.Charlton Heston Dies at Beverly Hills Home. FoxNews.com. 5 April 2008. URL besoek op 12 April 2010.

Heston se begrafnis was 'n week later, op 12 April 2008. Dit is deur 250 mense bygewoon, onder andere Nancy Reagan, Arnold Schwarzenegger, Olivia de Havilland, Keith Carradine, Pat Boone, Tom Selleck, Oliver Stone en Christian Bale.Politicians, actors and relatives gather for funeral of Hollywood icon Charlton Heston , International Herald Tribune; besoek op 12 April 2008."Stars attend Heston's LA funeral" , BBC.co.uk; besoek 13 April 2008.

 Filmografie 
Hier onder volg ’n lys van die rolprente waarin Heston gespeel het:

 1941-1959 
 Jaar Prent Rol Regisseur Ander akteurs 1941  Peer Gynt  Peer Gynt David Bradley  Betty Hanisee, Lucielle Powell1950  Julius Caesar  Marc Antony  David Bradley  Harold Tasker, David BradleyDark City  Danny Haley / Richard Branton   William Dieterle  Lizabeth Scott, Viveca Lindfors, Dean Jagger1952  The Greatest Show on Earth  Brad Braden  Cecil B. DeMille  Betty Hutton, Cornel Wilde, Dorothy Lamour, James Stewart Ruby Gentry  Boake Tackman   King Vidor  Jennifer Jones, Karl Malden The Savage  James "Jim" Aherne jr.  George Marshall  Susan Morrow1953  The President's Lady  Pres. Andrew Jackson  Henry Levin  Susan Hayward, John McIntire Pony Express  "Buffalo Bill" Cody  Charles Marquis Warren  Rhonda Fleming, Jan Sterling, Forrest Tucker Arrowhead  Ed Bannon  Charles Marquis Warren  Jack Palance, Katy Jurado, Brian Keith Bad for Each Other  Dr. Tom Owen   Irving Rapper  Lizabeth Scott1954  The Naked Jungle  Christopher Leiningen   Byron Haskin  Eleanor Parker, William Conrad Secret of the Incas  Harry Steele   Jerry Hopper  Robert Young, Nicole Murray1955  The Far Horizons  William Clark  Rudolph Maté  Fred MacMurray, Donna Reed The Private War of Major Benson  Maj. Bernard R. "Barney" Benson   Jerry Hopper  Julie Adams, William Demarest Lucy Gallant  Casey Cole  Robert Parrish  Jane Wyman 1956  The Ten Commandments  Moses  Cecil B. DeMille  Yul Brynner, Anne Baxter, Edward G. Robinson, Nina Foch, Debra Paget, John Derek, Yvonne De Carlo, Vincent Price, Martha Scott 1957  Three Violent People  Kapt. Colt Saunders  Rudolph Maté  Anne Baxter, Tom Tryon, Gilbert Roland1958  Screen Snapshots: Salute to Hollywood  Homself  Ralph Staub  John Wayne, Zsa Zsa Gabor Touch of Evil  Ramon Miguel "Mike" Vargas   Orson Welles  Janet Leigh, Orson Welles, Dennis Weaver, Zsa Zsa Gabor, Marlene Dietrich The Big Country  Steve Leech   William Wyler  Gregory Peck, Jean Simmons, Carroll Baker, Burl Ives, Charles Bickford, Chuck Connors The Buccaneer  Genl. Andrew Jackson   Anthony Quinn  Yul Brynner, Claire Bloom, Inger Stevens, Charles Boyer, Henry Hull, Lorne Greene1959  Ben-Hur  Ben-Hur  William Wyler  Jack Hawkins, Haya Harareet, Stephen Boyd, Martha Scott, Cathy O'Donnell, Sam Jaffe, Hugh Griffith, Finlay CurrieThe Wreck of the Mary Deare  John Sands   Michael Anderson  Gary Cooper, Virginia McKenna, Michael Redgrave, Richard Harris

 1961-1970 
 Jaar Prent Rol Regisseur Ander akteurs 1961  El Cid  El Cid (Rodrigo Díaz de Vivar)  Anthony Mann  Sophia Loren, Raf Vallone, Geneviève Page, John Fraser, Gary Raymond, Hurd Hatfield, Herbert Lom 1962  The Pigeon That Took Rome  Kapt. Paul MacDougall / Benny the Snatch / Verteller  Melville Shavelson  Elsa Martinelli1963  Diamond Head  Richard "King" Howland   Guy Green  Yvette Mimieux, George Chakiris, James Darren55 Days at Peking  Maj. Matt Lewis   Nicholas Ray  David Niven, Ava GardnerThe Five Cities of June Verteller Bruce Herschensohn 1965  The Greatest Story Ever Told  Johannes die Doper George Stevens  Max von Sydow, Telly Savalas The Agony and the Ecstasy  Michelangelo  Carol Reed  Rex Harrison, Diane Cilento Major Dundee  Maj. Amos Charles Dundee   Sam Peckinpah  Richard Harris, Jim Hutton, James Coburn The War Lord  Chrysagon   Franklin J. Schaffner  Richard Boone, Rosemary Forsythe 1966  Khartoum  Genl. Charles "Chinese" Gordon  Basil Dearden  Laurence Olivier, Ralph Richardson1967  All About People Verteller   Saul Rubin  While I Run This Race Verteller  Edmund Levy 1968   Counterpoint  Lionel Evans   Ralph Nelson  Maximillian Schell, Kathryn Hays Will Penny  Will Penny   Tom Gries  Joan Hackett, Donald Pleasence Planet of the Apes  George Taylor  Franklin J. Schaffner  Roddy McDowell, Kim Hunter, Maurice Evans, Linda Harrison 1969  Number One  Ron "Cat" Catlan  Tom Gries  Jessica Walter, Bruce Dern1970  Beneath the Planet of the Apes  George Taylor  Ted Post  James Franciscus, Kim Hunter, Maurice Evans, Linda Harrison The Hawaiians  Whipple "Whip" Hoxworth  Tom Gries  Tina Chen, Geraldine Chaplin, John Phillip Law Julius Caesar  Marc Antony  Stuart Burge  Jason Robards, John Gielgud, Robert Vaughn, Richard Chamberlain, Diana Rigg, Christopher Lee

 1971-1980 
 Jaar Prent Rol Regisseur Ander akteurs 1971  The Omega Man  Robert Neville   Boris Segal  Anthony Zerbe, Rosalind Cash1972  Antony and Cleopatra  Marc Antony  Charlton Heston  Hildegarde Neil, Eric Porter The Special London Bridge Special  Tennis player   David Winters  Tom Jones, Kirk Douglas, Jennifer O'Neill Skyjacked  Kapt. Henry "Hank" O'Hara  John Guillerman  Yvette Mimieux, James Brolin The Call of the Wild  John Thornton  Ken Annakin  Michele Mercier1973  Soylent Green  Speurder Robert Thorn   Richard Fleischer  Edward G. Robinson, Leigh Taylor-Young, Chuck Connors, Joseph Cotten The Three Musketeers  Kardinaal de Richelieu  Richard Lester  Michael York, Raquel Welch, Richard Chamberlain, Oliver Reed, Faye Dunaway, Christopher Lee, Geraldine Chaplin1974  Airport 1975  Alan Murdock  Jack Smight  Karen Black, George Kennedy, Gloria Swanson, Efrem Zimbalist jr., Susan Clark, Helen Reddy, Linda Blair, Dana Andrews, Roy Thinnes, Sid Caesar, Myrna Loy, Ed Nelson, Nancy Olson, Larry Storch, Martha Scott The Four Musketeers  Kardinaal Richelieu  Richard Lester  Michael York, Raquel Welch, Richard Chamberlain, Oliver Reed, Faye Dunaway, Christopher Lee, Geraldine Chaplin Earthquake  Stewart Graff   Mark Robson  Ava Gardner, George Kennedy, Lorne Greene, Geneviève Bujold, Richard Roundtree, Marjoe Gortner, Barry Sullivan, Lloyd Nolan, Victoria Principal, Monica Lewis, Walter Matthau 1975  The Fun of Your Life  Verteller  John J. Hennessy 1976  Midway  Kapt. Matthew Garth  Jack Smight  Henry Fonda, Toshirō Mifune, Robert Mitchum Two-Minute Warning  Kapt. Peter Holly   Larry Peerce  John Cassavetes, Martin Balsam, Beau Bridges, Jack Klugman, Gena Rowlands, David Janssen, Marilyn Hassett, Walter Pidgeon, Mitchell Ryan, Pamela Bellwood, David Groh, Brock Peters The Last Hard Men  Sam Burgade   Andrew V. McLaglen  James Coburn, Barbara Hershey, Jorge Rivero, Michael Parks 1977  Crossed Swords  Hendrik VIII  Richard Fleischer  Oliver Reed, Raquel Welch, Mark Lester, Ernest Borgnine, George C. Scott, Rex Harrison 1978  Gray Lady Down  Kapt. Paul Blanchard   David Green  David Carradine, Stacy Keach, Ned Beatty, Christopher Reeve1980  The Mountain Men  Bill Tyler  Richard Lang  Brian Keith The Awakening  Matthew Corbeck  Mike Newell  Susannah York, Stephanie Zimbalist

 1982-2003 
 Jaar Prent Rol Regisseur Ander akteurs 1982  Mother Lode  Silas McGee / Ian McGee Charlton HestonKim Basinger, Nick Mancuso 1989  Call from Space  Net stem  Richard Fleischer James Coburn1990  Solar Crisis  Adml. "Skeet" Kelso  Richard C. Sarafian Tim Matheson, Peter Boyle, Jack Palance Almost an Angel  God  John Cornell  Paul Hogan, Linda Kozlowski 1992  Genghis Khan(onvoltooi)  Togrul   Ken Annakin, Peter Duffield, Antonio Margheriti  Richard E. Grant, Richard Tyson1993  Wayne's World 2  Goeie akteur  Stephen Surjik Mike Myers, Dana Carvey, Tia Carrere, Christopher Walken, Kim Basinger Tombstone  Henry Hooker   George P. Cosmatos Kurt Russell, Val Kilmer, Sam Elliott, Bill Paxton, Powers Boothe, Michael Biehn, Billy Bob Thornton 1994  True Lies  Spencer Trilby  James CameronArnold Schwarzenegger, Jamie Lee Curtis, Bill Paxton, Tom Arnold, Tia Carrere1995  America: A Call to Greatness  Verteller/gasheer  Warren Chaney Peter Graves, Mickey Rooney, Deborah Winters, Rita Moreno, Gene Autry, Dorian Harewood, Cassidy Rae, Jane Russell In the Mouth of Madness  Jackson Harglow  John Carpenter  Sam Neill, Julie Carmen, Jürgen Prochnow1996  The Dark Mist  Verteller Ryan Carroll  Teri Austin Alaska  Colin Perry   Fraser Clarke Heston Thora Birch Hamlet  Player King Kenneth BranaghKenneth Branagh, Julie Christie, Billy Crystal, Gérard Depardieu, Derek Jacobi, Jack Lemmon, Robin Williams, Kate Winslet 1997  Hercules  Verteller  Ron Clements, John Musker Tate Donovan, James Woods, Rip Torn, Danny DeVito 1998  Armageddon  Verteller  Michael Bay Bruce Willis, Billy Bob Thornton, Ben Affleck, Liv Tyler, Michael Clarke Duncan1999  Gideon  Addison Sinclair   Claudia Hoover Christopher Lambert, Carroll O'Connor, Shirley Jones Any Given Sunday  Kommissaris Oliver StoneAl Pacino, Cameron Diaz, Dennis Quaid, James Woods, Jamie Foxx2001  Town & Country  Eugenie se pa  Peter Chelsom Warren Beatty, Diane Keaton, Andie MacDowell, Goldie Hawn, Garry Shandling Cats & Dogs  Die Mastiff   Lawrence Guterman Jeff Goldblum, Elizabeth Perkins Planet of the Apes  Zaius  Tim Burton Mark Wahlberg, Tim Roth, Helena Bonham Carter, Paul Giamatti, Michael Clarke Duncan The Order  Prof. Walter Finley  Sheldon Lettich  Jean-Claude Van Damme 2002  Bowling for Columbine  Homself   Michael Moore  Michael Moore 2003  My Father, Rua Alguem 5555 Josef Mengele  Egidio Eronico  Thomas Kretschmann, F. Murray Abraham

 Bibliografie 
Deur Heston:
 In the Arena: An Autobiography (1997) 
 The Courage to be Free (2000), speeches 
 The Actors Life: Journals 1956–1976 (1978) )
 Beijing Diary ()
 To Be a Man: Letters to My Grandson ()
 Charlton Heston Presents the Bible ()
 Charlton Heston's Hollywood: 50 Years in American Film saam met Jean-Pierre Isbouts ()

 Verwysings 

 Verdere leesstof 

 Bernier, Michelle Bernier. Charlton Heston: An Incredible Life (2de uitg. 2009) 
 Raymond, Emilie. From My Cold, Dead Hands: Charlton Heston and American Politics (2006) 
 Rovin, Jeff. The Films of Charlton Heston (1980)

 Eksterne skakels 
 Hollywood.com Heston
 Reel Classics
 BBC
 Huldeblyk 
 'From Our Files: An Interview with Charlton Heston' deur Phil Elderkin, The Christian Science Monitor, 4 November 1959

 15px Hierdie artikel is vertaal uit die Engelse Wikipedia

Kategorie:Geboortes in 1923
Kategorie:Sterftes in 2008
Kategorie:Amerikaanse manlike akteurs van die 20ste eeu
Kategorie:Amerikaanse manlike akteurs van die 21ste eeu